钦定古今图书集成/明伦汇编/官常典/第276卷 > 唐文献
## 钦定古今图书集成/明伦汇编/官常典/第276卷 > 唐文献

按《明外史郭正域传》：“唐文献，字元征，华亭人。万历十
四年进士第一。自修撰历詹事。既争正域事，遂失政
府意，不获大用。寻拜礼部右侍郎，掌翰林院事。初，文
献出赵用贤门，以名节相矜许。同年生给事中李沂
劾张鲸，被廷杖，文献掖之出，资给其汤药。荆州推官
华玨忤税监，逮下诏狱，文献力周旋，得无死。掌翰林”
日，当考察，执政欲庇一人，执不许。卒官。赠礼部尚书，
谥文恪。